《同梁坚德受戒椒园有述 其三》
明代·陈学佺

细柳连芊绿布茵，方田新犊牧将驯。明明青珏淤泥耀，灼灼红将大火春。

一念直酬宿劫愿，百年休负再来身。凭君指出初生面，拂拭原来是假因。

作者简介：陈学佺（？—一六三五），字全人。番禺人。明思宗崇祯六年（一六三三）解元。事空隐，与梁坚德同受戒，旋卒。清同治《番禺县志》卷四二有传。